கேள்வி: ராதிகா ராமசாமி - வாழ்க்கை வரலாறு பற்றி விளக்கவும்.
பதில்: File:Malabar grey hornbill.jpg (''Ocyceros griseus), மேற்குத்தொடர்ச்சி மலை]] File:Red wattled lapwing.jpg (''Vanellus indicus'')]] தேனி மாவட்டம் அருகே உள்ள வெங்கடாச்சலபுரம் என்ற ஊரில் பிறந்தார். திருமணத்திற்குப் பின் 1999 முதல் புது தில்லியில் வசித்து வருகிறார். இவர் கணினி பொறியியல் பட்டமும், முதுகலை வணிக மேலாண்மைப் பட்டமும் பெற்று மென்பொருட் பொறியியல் இருந்து பின்னர் முழுநேர சார்பிலா ஒளிப்படக் கலைஞராக மாறினார்.
கேள்வி: ராதிகா ராமசாமி - செயல்பாடுகள் பற்றி நீங்கள் என்ன அறிந்துள்ளீர்கள்?
பதில்: ஆரம்பத்தில் தனது மாமா வாங்கித் தந்த ஒளிப்படக் கருவியில், பொழுதுபோக்காக மரங்களையும் மலர்களையும் எடுக்கத் தொடங்கிப் பின்னர், 2003 இல் பரத்பூர் மாவட்டம் இராஜஸ்தானில் உள்ள யுனெஸ்கோ பாரம்பரியக் களம் கேவலாதேவ் தேசியப் பூங்காவில் பறவைகளை முதன்முதலாக ஒளிப்படம் எடுக்கத் தொடங்கினார். தொடக்கக்காலத்தில் நேர்த்தியான படங்களாக எடுக்காவிட்டாலும் பறவைகளின் குணாதிசயங்களைக் காட்சிப்படுத்தினார். ஒக்லா பறவைகள் சரணாலயத்திற்கு அடிக்கடி சென்று கவனிக்கத் தொடங்கி பின்னர் இந்தியா, கென்யா, தன்சானியா நாடுகள் உட்பட பல நாடுகளுக்குச் சென்று பறவைகளைப் புகைப்படம் எடுக்கத் தொடங்கினார். 2005 இல் தூய்மை கங்கைத் திட்டதிற்கு இவரது கானுயிர்ப் படங்கள் புது தில்லியிலுள்ள இந்திய சர்வதேச மையத்தில் காட்சிக்கு வைக்கப்பட்டன. 2007 இல் ஜவகர்லால் நேரு பல்கலைக்கழகம் ஆண்டு மலரில் இவரின் பறவை ஒளிப்படம் வெளிவந்தது. ''பேர்ட்ஸ் ஆப் இந்தியா'' என்ற அமைப்பு 2008 ஆம் ஆண்டு சிறந்த 20 ஒளிப்படக் கலைஞர்களுள் ஒருவராக இவரைத் தேர்வு செய்தது. இவர் இந்திய ஒளிப்படக்கலைச் சங்கத்தின் நிறுவன உறுப்பினராகவும், நிக்கான் தொழிற்சேவை அமைப்பின் உறுப்பினராகவும் உள்ளார். வனவிலங்கு தொடர்பான ஒளிப்படக் கண்காட்சிகள், பயிற்சி வகுப்புகள் போன்ற செயல்பாடுகளில் ஈடுபட்டுள்ளார் 2015 மார்ச் 20 இல் மத்திய தகவல் மற்றும் ஒளிபரப்புத்துறை நடத்திய தேசிய ஒளிப்படக்கலை விருது விழாவின் நடுவராக இருந்தார். 2016 இல் இத்தாலியில் சியேனா அனைத்துலகப் பட விருது நிகழ்வின் நடுவராகவும் இருந்துள்ளார். பல சர்வதேசப் புகைப்பட விழாக்களில் பங்கெடுத்தும் நடுவராகவும் இருந்துள்ளார்.
கேள்வி: ராதிகா ராமசாமி - வெளியீடுகள் பற்றி தகவல் சொல்.
பதில்: * 2010 இல் தனது முதல் படப் புத்தகமான ''பேர்ட் போட்டோகிராபி''யை வெளியிட்டார். * 2014 இல் ''தி பெஸ்ட் ஒயில்ட்லைப் மொமென்ட்'' என்ற தனது புத்தகத்தை வெளியிட்டார்.
கேள்வி: ராதிகா ராமசாமி - விருதுகள் குறித்து விரிவாக சொல்லுங்கள்.
பதில்: * 2009: முதல் பெண் வனவிலங்கு ஒளிப்படக்கலைஞர் என்று தூர்தர்ஷன் அங்கீகாரம் வழங்கியது. * 2015: இன்ஸ்பைரிங் ஐகான் விருது, சத்யபாமா ப‌ல்கலைக்கழகம், சென்னை * 2015: சர்வதேச ஒளிப்படக்கருவி திருவிழா(ICF) விருது, வனவிலங்குப் புகைப்படங்களுக்கு.